ข่าวปลอม ชาวอุตรดิตถ์แชร์ ภาพคนติดเชื้อโควิด-19 ไม่ไปรักษาตัวที่ รพ.นอนเสียชีวิตข้างถนน
ตามที่มีการแชร์ภาพ พร้อมข้อความว่า มีคนติดเชื้อโควิด-19 นอนเสียชีวิตอยู่บนถนน บริเวณหน้ามหาวิทยาลัยราชภัฎอุตรดิตถ์นั้น ทางด้านนายศุภมิตร ปาณธูป รองนายแพทย์สาธารณสุขจังหวัดอุตรดิตถ์ ตรวจสอบข้อมูลแล้วพบว่าไม่เป็นความจริงรองนายแพทย์สาธารณสุขจังหวัดอุตรดิตถ์ เปิดเผยว่า จากที่มีการแชร์ภาพคนนอนบนถนน พร้อมข้อความว่าเป็นผู้ติดเชื้อโควิด-19 และเสียชีวิตเนื่องจากไม่ไปรักษาที่โรงพยาบบาลนั้น ขอชี้แจงว่าไม่เป็นความจริงแต่อย่างใด บุคคลที่เห็นในภาพเป็นผู้ที่กำลังเดินกลับบ้านแต่ระหว่างทางเกิดหน้ามืดล้มลงบริเวณหน้ามหาวิทยาลัยราชภัฏอุตรดิตถ์ เจ้าหน้าที่จึงนำตัวไปตรวจที่โรงพยาบาลอุตรดิตถ์และส่งตัวกลับบ้านขอยืนยัว่าขณะนี้ยังไม่พบผู้ติดเชื้อโควิด-19 เสียชีวิตนอกโรงพยาบาล ขอให้ประชาชนอย่าส่งต่อข้อมูลที่อาจทำให้เกิดความตื่นตระหนกและรับข้อมูลข่าวสารจากแหล่งข่าวที่เชื่อถือได้ หรือติดตามข่าวได้ที่เพจ สำนักงานสาธารณสุขจังหวัดอุตรดิตถ์